पाएं अपने शहर की ताज़ा ख़बरें और फ्री ई-पेपरडाउनलोड करें
नगर थाना पुलिस ने बसडिला ब्रह्म स्थान के पास छापेमारी कर चोरी की बाइक के साथ वाहन चोर गिरोह के पांच सदस्यों को गिरफ्तार किया। पकड़े गए सदस्यों में नगर थाना क्षेत्र के फतहा निवासी उपेंद्र कुमार, एजाज खा,आमिर तथा थावे थाना के रामचंद्रपुर गांव निवासी अनिल कुमार और अखिलेश कुमार शामिल है। पूछताछ के बाद सभी को जेल भेज दिया गया।पुलिस की पूछताछ में पकड़े गए चोरों ने गिरोह में शामिल सदस्यों के नाम बताए है।जिनकी गिरफ्तारी के लिए छापेमारी की जा रही है। पुलिस ने बताया कि सभी नशे के आदी है और नशा करने के लिए चोरी की वारदात को अंजाम देते है।
बेचने के पहले ही पुलिस की पड़ी रेड ,तीन की निशानदेही दो और पकड़े गए
नगर इस्पेक्टर सुरेंद्र कुमार ने बताया कि सूचना मिली की बाइक चोर गिरोह के कुछ सदस्य चोरी की बाइक बेचने के लिए आ रहे है।सूचना मिलने के साथ ही अवर निरीक्षक नेयाज अहमद के नेतृत्व में टीम बनाकर बसडिला ब्रह्म स्थान के पास रेड किया गया।जहां से तीन लोगों को पकड़ा गया। फिर उनकी निशान देही पर थावे थाना के रामचंद्रपुर गांव निवासी अनिल कुमार और अखिलेश कुमार को चोरी के दो बाइक के साथ गिरफ्तार किया गया।
गिरोह में चुराने से लेकर बेचने तक का बटा हुआ है काम
पुलिस की पूछताछ में चोरों ने बताया कि गिरफ्तार उपेंद्र कुमार और एजाज खा के सहयोग से बाइक की चोरी की जाती है।इसके बाद आमिर के सहायता से बाइकों की बिक्री की जाती है। इस काम में अनिल कुमार और अखिलेश कुमार चोरी की बाइक को अपने घरों में छुपा कर रखते हैं।टीम में पुलिस अवर निरीक्षक मनोज कुमार और सहायक अवर निरीक्षक दिलीप कुमार सिंह के साथ पुलिस बल के जवान शामिल थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn